FI Euroopan unionin virallinen lehti C 112/1

EUROOPAN PARLAMENTIN PUHEMIEHISTÖN PÄÄTÖS

29. maaliskuuta 2004 (1)

euroopan tason poliittisia puolueita ja niiden rahoitusta koskevista säännöistä annetun Euroopan parlamentin ja neuvoston asetuksen (EY) N:o 2004/2003 soveltamissääntöjen vahvistamisesta

2011/C 112/01

PUHEMIEHISTÖ, joka

ottaa huomioon Euroopan yhteisön perustamissopimuksen ja erityisesti sen 191 artiklan,

ottaa huomioon Euroopan tason poliittisia puolueita ja niiden rahoitusta koskevista säännöistä 4. marraskuuta 2003 annetun Euroopan parlamentin ja neuvoston asetuksen (EY) N:o 2004/2003 (2) ja erityisesti sen 9 artiklan 1 kohdan,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) (jäljempänä ’varainhoitoasetus’) ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23. joulukuuta 2002 annetun komission asetuksen (EY, Euratom) N:o 2342/2002 (4) (jäljempänä ’varainhoitoasetuksen soveltamissäännöt’),

ottaa huomioon Euroopan parlamentin työjärjestyksen 23 artiklan 11 kohdan,

katsoo, että

(1) on tarpeen määritellä Euroopan tason poliittisten puolueiden ja Euroopan tason poliittisten säätiöiden rahoitukseen tarkoitettujen avustusten myöntämisen ja hallinnoinnin säännöt;

(2) Euroopan tason poliittisille puolueille ja Euroopan tason poliittisille säätiöille myönnettävä rahoitustuki on varainhoitoasetuksen 108 artiklassa ja sitä seuraavissa artikloissa tarkoitettu toiminta-avustus;

(3) Euroopan tason poliittisille säätiöille myönnettävä rahoitustuki liittyy kiinteästi Euroopan tason poliittisille puolueille myönnettävään rahoitustukeen, koska sen ehtona on, että mainittu säätiö on yhteydessä Euroopan tason poliittiseen puolueeseen ja sen tehtävänä on edistää kyseisen puolueen pitkän aikavälin tavoitteiden saavuttamista. Moitteettoman varainhoidon ja seurattavuuden varmistamiseksi rahoitustuen myöntämisestä kussakin yksittäistapauksessa tehdään puhemiehistön päätös, joka annetaan tiedoksi tuen saajalle.

ON PÄÄTTÄNYT SEURAAVAA:

1 artikla

Tarkoitus

Näissä säännöissä vahvistetaan Euroopan tason poliittisia puolueita ja niiden rahoitusta koskevista säännöistä 4. marraskuuta 2003 annetun Euroopan parlamentin ja neuvoston asetuksen (EY) N:o 2004/2003 soveltamissäännöt.

Ellei nimenomaisesti toisin todeta, näitä sääntöjä sovelletaan sekä Euroopan tason poliittisiin puolueisiin (jäljempänä ’puolueet’) että Euroopan tason poliittisiin säätiöihin (jäljempänä ’säätiöt’).

1 a artikla

Puhemiehistö hyväksyy kunkin vaalikauden alussa puolueiden ja säätiöiden rahoitusta varten monivuotisen ohjeellisen rahoituskehyksen, joka perustuu puoluekohtaisen perusmäärän ja kyseiseen puolueeseen kuuluvien Euroopan parlamentin jäsenten lukumäärän mukaisesti vahvistettavan täydentävän määrän viitearvoihin. Tämä kehys muodostaa Euroopan parlamentin budjettivallan käyttäjälle ensisijaisen ohjeen vuosittaisen talousarviomenettelyn yhteydessä sanotun kuitenkaan rajoittamatta budjettivallan käyttäjälle perustamissopimuksen mukaisesti kuuluvaa toimivaltaa.

2 artikla

Ehdotuspyyntö

Euroopan parlamentti julkaisee joka vuoden ensimmäisellä puoliskolla ehdotuspyynnön puolueiden ja säätiöiden rahoitukseen tarkoitettujen avustusten myöntämiseksi. Ehdotuspyynnössä ilmoitetaan avustuskelpoisuusperusteet, yhteisön rahoitusta koskevat yksityiskohtaiset säännöt ja myöntämismenettelyn suunniteltu aikataulu.

3 artikla

Rahoitusta koskeva hakemus

1. Asetuksen (EY) N:o 2004/2003 4 artiklaa sovellettaessa jokaisen organisaation, joka haluaa saada avustusta Euroopan unionin yleisestä talousarviosta, on esitettävä Euroopan parlamentin puhemiehelle kirjallinen hakemus ennen 1. päivää lokakuuta sinä varainhoitovuonna, joka edeltää varainhoitovuotta, jolle avustusta haetaan. Asetuksen (EY) N:o 2004/2003 3 artiklassa tarkoitetut ehdot on täytettävä hakemuksen jättöpäivänä, ja niiden on toteuduttava koko rahoituskauden ajan.

2. Avustushakemuslomake on näiden sääntöjen liitteenä (ks. liite 1). Se on saatavilla Euroopan parlamentin Internet-sivustolla.

3. Asetuksen (EY) N:o 2004/2003 4 artiklan 3 kohdassa tarkoitetut ilmoitukset on osoitettava Euroopan parlamentin puhemiehelle.

4 artikla

Päätös rahoitusta koskevasta hakemuksesta

1. Puhemiehistö käsittelee rahoitusta koskevat hakemukset pääsihteerin ehdotuksesta asetuksen (EY) N:o 2004/2003 3 ja 4 artiklassa vahvistettujen perusteiden pohjalta ja määrittää, mitkä hakemukset ovat tukikelpoisia. Puhemiehistö ja puhemiehistön päätöstä valmisteltaessa myös pääsihteeri voi pyytää hakijaa täydentämään tai selventämään hakemukseen liitettyjä asiakirjoja tietyssä määräajassa.

2. Puhemiehistö vahvistaa ennen sen varainhoitovuoden 1. päivää tammikuuta, jolle avustusta haetaan, luettelon avustuksen saajista ja avustusten määristä. Jos avustushakemus hylätään, puhemiehistö ilmoittaa samassa päätöksessä syyt hakemuksen hylkäämiseen viittaamalla ennen kaikkea asetuksen (EY) N:o 2004/2003 3 ja 4 artiklassa vahvistettuihin perusteisiin.

Jos hakemusten käsittelyä ei ole mahdollista saattaa ajoissa päätökseen ennen parlamentin joulutaukoa pidettävän puhemiehistön viimeisen kokouksen ajankohdan vuoksi, ensimmäisessä alakohdassa vahvistettua määräaikaa voidaan poikkeustapauksissa pidentää.

Puhemiehistön päätös hyväksytään 1 kohdassa tarkoitetun arvioinnin perusteella. Siinä otetaan huomioon hakijan tilanteessa hakemuksen jättämisen jälkeen mahdollisesti tapahtuneet muutokset, joista on ilmoitettu asetuksen (EY) N:o 2004/2003 4 artiklan 3 kohdan mukaisesti, sekä yleiseen tietoon tulleet muutokset.

Asetuksen (EY) N:o 2004/2003 10 artiklan 1 kohdan b alakohdan mukaisesti puolueelle myönnettävän avustuksen määrä perustuu niiden Euroopan parlamentin jäsenten lukumäärään, jotka ovat hakemuksen esittäneen puolueen jäseniä hakemusten jättämisen määräajan viimeisenä päivänä lukuun ottamatta tapauksia, joissa Euroopan parlamentin jäsenten lukumäärä lisääntyy uusien jäsenvaltioiden liittymisen johdosta.

Jos rahoitusta hakevien organisaatioiden tai hakijapuolueeseen liittyneiden Euroopan parlamentin jäsenten lukumäärä muuttuu ja hakemuksen esittäneille tarkoitetut ohjeelliset määrät eroavat siksi huomattavasti 1 a artiklan nojalla odotettavissa olevista määristä, pääsihteeri tiedottaa asiasta välittömästi puhemiehistölle, joka voi kehottaa puhemiestä tekemään asiasta vastaavalle valiokunnalle ehdotuksen käytettävissä olevien määrärahojen mukauttamisesta.

3. Pääsihteeri tai hänen asianmukaisesti valtuuttamansa henkilö ilmoittaa hakijalle kirjallisesti hakemusta koskevasta päätöksestä. Jos avustus myönnetään, ilmoituksen liitteenä on puhemiehistön päätös avustuksen myöntämisestä. Jos avustusta ei myönnetä, ilmoitetaan seikat, joiden perusteella puhemiehistö hylkäsi hakemuksen. Hakijoille, joiden hakemusta puhemiehistö ei hyväksynyt, ilmoitetaan päätöksestä viidentoista kalenteripäivän kuluessa siitä, kun päätös avustuksen myöntämisestä on toimitettu avustuksen saajille.

5 artikla

Avustuksen myöntämispäätös

Puhemiehistö tekee avustuksen saajalle myönnettävästä avustuksesta päätöksen, joka annetaan tiedoksi avustuksen saajalle varainhoitoasetuksen 108 artiklan 1 kohdan viimeisen alakohdan toisen vaihtoehdon mukaisesti. Avustuksen myöntämistä koskevan päätösluonnoksen teksti on näiden sääntöjen liitteenä (ks. liite 2).

6 artikla

Avustuksen maksaminen

1. Ellei puhemiehistö toisin päätä, avustus maksetaan avustuksen saajille ennakkomaksuna yhdessä erässä, joka vastaa 80:tä prosenttia avustuksen enimmäismäärästä, viidentoista päivän kuluessa siitä päivästä, jona avustuksen myöntämispäätös tehtiin. Ennakkomaksu, joka vastaa 100:aa prosenttia avustuksen enimmäismäärästä, on sallittu, mikäli avustuksen saaja antaa varainhoitoasetuksen soveltamissääntöjen 182 artiklan mukaisesti vakuuden, joka kattaa 40 prosenttia myönnetystä avustuksesta.

2. Avustuksen jäljelle jäävä osa suoritetaan sen kauden päätyttyä, jolle yhteisön rahoitusta voi saada, avustuksen saajalle työohjelman toteuttamisesta aiheutuneiden todellisten menojen perusteella. Jos aikaisempien maksujen kokonaismäärä on suurempi kuin määritetty avustuksen lopullinen määrä, Euroopan parlamentti perii takaisin perusteettomat maksut.

3. Avustuksen saajan on toimitettava ennen 15. päivää toukokuuta ja viimeistään 30. kesäkuuta varainhoitovuoden päättymisen jälkeen seuraavat asiakirjat, joiden perusteella Euroopan parlamentti suorittaa avustuksen jäljelle jääneen osan:

— loppukertomus liitteessä 1 olevan II osan 2.1 kohdassa kuvatun työohjelman toteuttamisesta;

— alustavan talousarvion rakennetta noudattava lopullinen tilinpäätös toteutuneista avustuskelpoisista menoista;

— avustuksen saajan tilejä vastaava täydellinen yhteenveto tuloista ja menoista avustuksen myöntämispäätöksen kattamalla kaudella, jossa puolueiden tapauksessa täsmennetään puolueen seuraavalle varainhoitovuodelle siirtämän ylijäämän määrä sekä vararahastoon otettava määrä;

— asetuksen 2004/2003 6 artiklan 1 kohdan b alakohdassa tarkoitettu luettelo, jossa mainitaan lahjoittajat ja kultakin lahjoittajalta saadut määrät lukuun ottamatta enintään 500 euron suuruisia lahjoituksia vuodessa lahjoittajaa kohden;

— luettelo yli 10 000 euron suuruisista sopimuksista, lukuun ottamatta toimistojen vuokrasopimuksia ja palkallisen henkilökunnan työsopimuksia; luettelossa on mainittava sopimuskumppani ja tämän osoite sekä tavaroiden tai palveluiden laji;

— riippumattoman ulkopuolisen tilintarkastuselimen tai tilintarkastajan kertomus avustuksen saajan tileistä toimitetusta ulkoisesta tarkastuksesta, jolloin tällä on oltava kansallisen lainsäädännön mukainen valtuutus suorittaa tilintarkastuksia; parlamentti nimittää kaikkien Euroopan tason poliittisten puolueiden ja säätiöiden tilintarkastuselimen tai tilintarkastajan.

4. Ulkoisen tarkastuksen tarkoituksena on varmentaa, että

— tilinpäätös on laadittu avustuksen saajaan sovellettavan kansallisen lainsäädännön mukaisesti, se ei sisällä olennaisesti virheellisiä tietoja ja se antaa oikean ja riittävän kuvan taloudellisesta asemasta ja toiminnan tuloksista;

— avustuksen saajan Euroopan parlamentille toimittamat taloudelliset asiakirjat ovat avustuksen myöntämistä koskevan puhemiehistön päätöksen rahoitusmääräysten mukaisia;

— ilmoitetut menot ovat toteutuneita menoja;

— kaikki tulot on ilmoitettu;

— asetuksen (EY) N:o 2004/2003 6, 7 ja 8 artiklan sekä 10 artiklan 2 kohdan mukaiset velvollisuudet on täytetty;

— puolueiden tapauksessa mahdollinen seuraavalle varainhoitovuodelle siirretty ylijäämä on käytetty varainhoitovuoden ensimmäisen vuosineljänneksen kuluessa 6 a artiklan mukaisesti;

— puolueiden tapauksessa varainhoitoasetuksen 109 artiklan 4 kohdan mukaiset velvollisuudet on täytetty.

Parlamentti antaa toimeksiannon tarkastajalle, joka valitaan varainhoitoasetuksen nojalla toteutettavien tarjouskilpailujen perusteella. Tarkastajan palkkiot maksaa parlamentti.

5. Saatuaan 3 kohdassa tarkoitetut asiakirjat puhemiehistö hyväksyy kahden kuukauden kuluessa pääsihteerin ehdotuksesta loppukertomuksen työohjelman toteuttamisesta sekä lopullisen tilinpäätöksen.

Puhemiehistö ja puhemiehistön päätöstä valmisteltaessa myös pääsihteeri voi pyytää avustuksen saajalta tositteita tai lisätietoja, joita se pitää tarpeellisena loppukertomuksen ja lopullisen tilinpäätöksen hyväksymiseksi. Avustuksen saajan on toimitettava tositteet viidentoista päivän kuluessa.

Puhemiehistö voi asianomaisen avustuksen saajan edustajia kuultuaan hylätä loppukertomuksen ja lopullisen tilinpäätöksen ja pyytää uutta kertomusta ja uutta tilinpäätöstä. Avustuksen saajan on esitettävä uusi kertomus ja tilinpäätös viidentoista päivän kuluessa.

Jos Euroopan parlamentti ei toimita kirjallista vastausta mainitussa kahden kuukauden määräajassa, sen katsotaan hyväksyneen loppukertomuksen ja lopullisen tilinpäätöksen.

6. Avustuksen saajan on ilmoitettava Euroopan parlamentille tämän suorittamien ennakkomaksujen tuottamien korkojen tai vastaavien etujen määrä. Ilmoitus on annettava loppumaksua, josta ennakkomaksut vähennetään, koskevan pyynnön esittämisen yhteydessä. Pääsihteeri tai hänen valtuuttamansa henkilö antaa korkotuloista perintämääräyksen.

6 a artikla

Seuraavalle varainhoitovuodelle siirtäminen ja vararahaston tili (sovelletaan vain puolueisiin)

1. Tuloylijäämä

Varainhoitovuoden N tuloylijäämä voidaan varainhoitoasetuksen 109 artiklan 4 kohdan mukaisesti siirtää seuraavalle varainhoitovuodelle ja ottaa erityiseen vararahastoon, joka muodostuu seuraavien erotuksesta: avustuskelpoiset kokonaismenot ja

a) Euroopan parlamentin alun perin varainhoitovuodelle N myöntämän avustuksen määrä 4 artiklan 2 kohdan mukaisesti ja

b) puolueen omat varat, jotka on kohdennettu avustuskelpoisiin menoihin, kun puolue on aiemmin kattanut ei-avustuskelpoiset menot yksinomaan omin varoin, ja

c) mahdollinen varainhoitovuodelta N-1 siirretty ylijäämä.

2. Siirtäminen seuraavalle varainhoitovuodelle

a) Varainhoitovuodelle N+1 siirrettävä tuloylijäämä voi olla enintään 25 prosenttia 1 kohdan a ja b alakohdassa tarkoitetuista kokonaistuloista.

b) Tosiasiallisesti siirrettävä määrä otetaan varainhoitovuotta N koskevaan lopulliseen taseeseen nimikkeellä ’varainhoitovuoteen N+1 siirrettävä varaus, josta katetaan toteutuvia avustuskelpoisia kustannuksia varainhoitovuoden N+1 ensimmäisellä vuosineljänneksellä’. Siirto kyseiseen varaukseen on avustuskelpoinen kustannus varainhoitovuonna N.

c) Kyseinen varaus otetaan varainhoitovuoden N+1 tuloslaskelmaan. Välitilinpäätöksestä varainhoitovuoden N+1 31. päivänä maaliskuuta selviävät toteutuneet avustuskelpoiset menot. Jos varaus on mainittuja menoja suurempi, näiden kahden määrän erotus vähennetään avustuksesta, kun varainhoitovuotta N koskevan avustuksen lopullinen määrä vahvistetaan 7 artiklan mukaisesti.

3. Erityisen vararahaston tili

a) Lopullisen taseen vastattaviin voidaan sisällyttää erityisen vararahaston tili, johon hyvitetään ainoastaan 1 kohdassa tarkoitetun tuloylijäämän varat.

b) Erityisen vararahaston tilille hyvitettävä tuloylijäämä ei saa olla suurempi kuin seuraavien erotus: 1 kohdan b alakohdassa tarkoitetut tulot ja omien varojen nimellisprosenttiosuus (15 %), joka tarvitaan kattamaan toteutuneet avustuskelpoiset menot tai joka on otettu varainhoitovuodelle N+1 siirrettävään varaukseen.

c) Erityisen vararahaston tiliä ei saa hyvittää sellaisella määrällä, että sen kokonaissumma ylittää varainhoitoasetuksen 109 artiklan 4 kohdan kolmannessa alakohdassa tarkoitetun viitemäärän, joka on kolmen viimeisen varainhoitovuoden kokonaistulojen aritmeettinen keskiarvo.

7 artikla

Avustuksen lopullisen määrän määrittäminen

1. Avustuksen saajan edustajia tämän pyynnöstä kuultuaan puhemiehistö vahvistaa avustuksen saajalle myönnettävän avustuksen lopullisen määrän 6 artiklan 3 kohdassa tarkoitettujen, puhemiehistön hyväksymien asiakirjojen perusteella, sanotun kuitenkaan vaikuttamatta valvonnan ja tarkastusten yhteydessä myöhemmin saataviin tietoihin.

2. Euroopan parlamentin avustuksen saajalle myöntämien määrärahojen määrä saa olla yhteensä enintään

— avustuksen myöntämispäätöksen I.3. artiklan 2 kohdassa tarkoitettu avustuksen enimmäismäärä,

— 85 prosenttia toteutuneista avustuskelpoisista menoista.

3. Avustusta myönnetään enintään sen verran kuin on tarpeen tulojen ja avustuskelpoisten menojen tasapainottamiseksi avustuksen saajan toimintatalousarviossa, jolla työohjelma on toteutettu. Varainhoitoasetuksen 109 artiklan 4 kohdan ja näiden sääntöjen 6 a artiklan soveltamisen jälkeen avustus ei saa tuottaa saajalleen voittoa. Jos ylijäämää syntyy, avustuksen määrästä vähennetään vastaava osuus.

4. Näin määritetyn avustuksen lopullisen määrän sekä avustuksen myöntämispäätökseen perustuvien aikaisemmin maksettujen yhteenlaskettujen määrien perusteella puhemiehistö vahvistaa sen loppumaksun suuruuden, joka avustuksen saajalle vielä on maksettava. Jos aiemmin suoritettujen maksujen yhteissumma on suurempi kuin avustuksen lopullinen määrä, pääsihteeri tai hänen valtuuttamansa henkilö antaa yli menevästä osuudesta perintämääräyksen.

8 artikla

Avustussuoritusten keskeyttäminen ja leikkaaminen

Pääsihteerin ehdotuksesta puhemiehistö keskeyttää avustusmaksut, leikkaa avustuksen määrää ja tarvittaessa kumoaa avustuksen myöntämispäätöksen sekä mahdollisesti pyytää maksamaan takaisin asianmukaisen osuuden avustuksesta

a) jos avustusta on käytetty muihin kuin asetuksessa (EY) N:o 2004/2003 hyväksyttyihin menoihin,

b) jos asetuksen (EY) N:o 2004/2003 4 artiklan 3 kohdassa tarkoitettua ilmoitusta ei ole tehty,

c) jos asetuksen (EY) N:o 2004/2003 3 ja 6 artiklassa vahvistettuja ehtoja ja velvollisuuksia ei ole täytetty,

d) jos jokin varainhoitoasetuksen 93 tai 94 artiklassa tarkoitetuista tilanteista toteutuu.

Ennen päätöksen tekemistä puhemiehistö antaa avustuksen saajalle mahdollisuuden ottaa kantaa todettuihin sääntöjenvastaisuuksiin.

9 artikla

Takaisinperintä

1. Jos avustuksen saajalle on suoritettu avustusmaksuja perusteettomasti tai jos avustuksen myöntämispäätöksen määräysten mukaan takaisinperintämenettely voidaan perustellusti aloittaa, avustuksen saajan on palautettava kyseiset määrät Euroopan parlamentille tämän vahvistamia ehtoja ja määräaikaa noudattaen.

2. Ellei avustuksen saaja ole palauttanut määriä Euroopan parlamentin asettamaan määräaikaan mennessä, Euroopan parlamentti lisää maksettaviin määriin avustuksen myöntämispäätöksen II.13 artiklan 3 kohdan mukaisen viivästyskoron. Viivästyskorkoa peritään kaudelta, joka alkaa asetettua määräaikaa seuraavana päivänä ja päättyy päivään, jona palautettavat määrät maksetaan kokonaisuudessaan Euroopan parlamentille.

10 artikla

Valvonta ja tarkastukset

1. Pääsihteeri huolehtii asetuksen (EY) N:o 2004/2003 5 artiklan 1 kohdassa tarkoitetusta säännöllisestä tarkistamisesta.

2. Avustuksen saajan on toimitettava pyydetyt tiedot yksityiskohtaisesti eriteltyinä Euroopan parlamentille tai sen valtuuttamalle ulkopuoliselle elimelle, jotta Euroopan parlamentti voi varmistua työohjelman ja avustuksen myöntämispäätöksen määräysten moitteettomasta täytäntöönpanosta.

3. Avustuksen saaja pitää Euroopan parlamentin saatavilla kaikki alkuperäiset asiakirjat, etenkin kirjanpito-, pankki- ja verotusasiakirjat, tai asianmukaisesti perustelluissa poikkeustapauksissa oikeaksi todistetut jäljennökset avustuksen myöntämispäätökseen liittyvistä alkuperäisistä asiakirjoista viiden vuoden ajan siitä päivästä, jona avustuksen myöntämispäätöksen I.4 artiklassa tarkoitettu loppumaksu suoritetaan.

4. Avustuksen saajan on avustettava Euroopan parlamenttia, kun parlamentin toimihenkilöt tai sen tähän tehtävään valtuuttama ulkopuolinen elin tarkastavat, miten avustus on käytetty. Tarkastuksia voidaan toimittaa koko avustuksen myöntämispäätöksen voimassaolon ajan loppumaksun suorittamiseen asti ja loppumaksun suorittamispäivästä alkaen viiden vuoden ajan. Puhemiehistö voi tarkastusten tulosten perusteella tarvittaessa tehdä päätöksen takaisinperinnästä.

5. Avustuksen myöntämispäätöksessä on määrättävä erikseen Euroopan parlamentin ja tilintarkastustuomioistuimen valtuuksista suorittaa tarkastuksia Euroopan unionin talousarviosta avustuksen saaneiden toimittamien asiakirjojen perusteella ja avustuksen saajien luona.

Vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka I – Euroopan parlamentti 5. toukokuuta 2010 tehdyn Euroopan parlamentin päätöksen 107 ja 115 kohdassa tarkoitettu tulojen ja menojen hyväksyjä suorittaa jälkitarkastuksia.

6. Euroopan petostentorjuntaviraston (OLAF) tutkimuksista 25. toukokuuta 1999 annetun Euroopan parlamentin ja neuvoston asetuksen (EY) N:o 1073/1999 (5) nojalla myös OLAF voi suorittaa paikan päällä tarkastuksia ja todentamisia yhteisön lainsäädännössä yhteisön taloudellisten etujen suojaamisesta petoksia ja muita väärinkäytöksiä vastaan säädettyjen menettelyjen mukaisesti. Puhemiehistö voi tarkastusten tulosten perusteella tarvittaessa tehdä päätöksen takaisinperinnästä.

11 artikla

Tekninen tuki

1. Puhemiehistö voi pääsihteerin ehdotuksesta myöntää puolueille teknistä tukea Euroopan parlamentin tilojen antamisesta ulkopuolisten elinten käyttöön 14. maaliskuuta 2000 tehdyn puhemiehistön päätöksen mukaisesti, sellaisena kuin päätös on muutettuna 2. kesäkuuta 2003 tehdyllä päätöksellä, sekä muuta teknistä tukea myöhempien sääntöjen mukaisesti. Puhemiehistö voi siirtää pääsihteerin tehtäväksi tietyntyyppiset päätökset, jotka koskevat teknisen tuen antamista.

Tässä suhteessa ja 1 artiklan 2 kohtaa sovellettaessa poliittisia säätiöitä kohdellaan samalla tavalla kuin poliittisia puolueita.

2. Pääsihteeri toimittaa vuosittain varainhoitovuoden päättymistä seuraavien kolmen kuukauden kuluessa puhemiehistölle kertomuksen, jossa esitellään yksityiskohtaisesti Euroopan parlamentin kullekin puolueelle antamaa teknistä tukea. Kertomus julkaistaan Euroopan parlamentin Internet-sivustolla.

11 a artikla

Vaalikampanjoita koskevat säännöt

Puhemiehistö voi hyvissä ajoin ennen vuonna 2009 järjestettäviä Euroopan parlamentin vaaleja vahvistaa säännöt puolueiden sellaisten menojen avustuskelpoisuudesta, jotka liittyvät niiden käymiin Euroopan parlamentin vaaleja koskeviin kampanjoihin.

12 artikla

Julkisuus

1. Euroopan parlamentti julkaisee Internet-sivustollaan vähintään asetuksen (EY) N:o 2004/2003 9 a artiklassa ja asetuksen (EY) N:o 2342/2002 169 artiklassa tarkoitetut tiedot seuraavan varainhoitovuoden ensimmäisten kuuden kuukauden aikana.

2. Avustuksen saajan on julkaistava Internet-sivustollaan tai – jos sillä ei ole sivustoa – muulla tarkoituksenmukaisella tavalla vähintään asetuksen (EY) N:o 2004/2003 6 artiklan 1 kohdassa tarkoitetut tiedot sitä varainhoitovuotta, jolle avustus myönnettiin, seuraavan varainhoitovuoden 30. päivään syyskuuta mennessä.

13 artikla

Kanneoikeus

Näiden sääntöjen nojalla tehdyistä päätöksistä voidaan nostaa kanne Euroopan yhteisöjen tuomioistuimessa ja Euroopan yhteisöjen ensimmäisen oikeusasteen tuomioistuimessa EY:n perustamissopimuksessa määrätyin edellytyksin.

14 artikla

Varainhoitovuonna 2008 sovellettavat siirtymäkauden säännöt

1. Euroopan parlamentti ilmoittaa asianosaisille mahdollisimman pian sen jälkeen, kun näiden sääntöjen muutokset on hyväksytty 18. helmikuuta 2008, 2 artiklassa tarkoitetut Euroopan tason poliittisiin puolueisiin yhteydessä olevia säätiöitä koskevat tiedot.

2. Jos puolue jättää asetukseen (EY) N:o 2004/2003 tai näihin sääntöihin tehtyjen muutosten perusteella asetuksen (EY) N:o 1524/2007 2 artiklassa tarkoitetun lisärahoitushakemuksen,

a) jolla se hakee rahoitustaan itselleen, valtuutetulla tulojen ja menojen hyväksyjällä on valtuudet allekirjoittaa asianomainen muutettu avustussopimus ilman puhemiehistön uutta päätöstä;

b) jolla haetaan rahoitusta säätiölle, 3 artiklan 1 kohdassa tarkoitettu päivämäärä 1. marraskuuta korvataan päivämäärällä 28. maaliskuuta ja 4 artiklan 2 kohdassa tarkoitettu päivämäärä 1. helmikuuta korvataan päivämäärällä 28. kesäkuuta.

15 artikla

Sääntöjen tarkistaminen

Euroopan parlamentin pääsihteeri antaa ennen 30. päivää syyskuuta 2010 puhemiehistölle kertomuksen näiden sääntöjen täytäntöönpanosta. Kertomuksessa ehdotetaan tarvittaessa muutoksia näihin sääntöihin ja Euroopan tason poliittisten puolueiden rahoitusjärjestelyihin, joista säädetään asetuksessa (EY) N:o 2004/2003.

16 artikla

Voimaantulo

Puhemiehistön 2. helmikuuta 2011 hyväksymiä muutoksia sovelletaan vuotta 2012 koskevasta avustusten myöntämismenettelystä alkaen. Nämä säännöt julkaistaan Euroopan unionin virallisessa lehdessä ja Euroopan parlamentin Internet-sivustolla.

(1) Muutettu puhemiehistön päätöksellä 1. helmikuuta 2006, 18. helmikuuta 2008 ja 2. helmikuuta 2011. Tämä julkaisu koskee 29. maaliskuuta 2004 tehdyn puhemiehistön päätöksen konsolidoitua toisintoa, sellaisena kuin se on viimeksi muutettuna puhemiehistön päätöksellä 2. helmikuuta 2011.

(2) EUVL L 297, 15.11.2003, s. 1.

(3) EYVL L 248, 16.9.2002, s. 1.

(4) EYVL L 357, 31.12.2002, s. 1.

(5) EYVL L 136, 31.5.1999, p. 1.

LIITE 1

LIITE 2 a PUOLUE LIITE Avustuksen saajan alustava toimintatalousarvio Menot Avustuskelpoiset menot Talousarvio Toteutunut A.1: Henkilöstökulut 1. Palkat 2. Maksut 3. Koulutus 4. Henkilöstön matkustuskulut 5. Muut henkilöstökulut A.2: Infrastruktuuri- ja käyttökulut 1. Vuokrat, vastikkeet ja huoltokulut 2. Laitteiden asennus-, käyttö- ja huoltokulut 3. Irtaimeen ja kiinteään omaisuuteen liittyvät poistokulut 4. Toimistotarvikkeet ja -paperit 5. Posti- ja televiestintämaksut 6. Painatus-, käännös- ja monistuskulut 7. Muut infrastruktuuriin liittyvät kulut A.3: Toimintamenot 1. Dokumentointikulut (lehdet, tietotoimistot, tietokannat) 2. Tutkimuskulut 3. Oikeudelliset kulut 4. Kirjanpito- ja tarkastuskulut 5. Tuki sidosorganisaatioille ja avustukset kolmansille osapuolille 6. Erilaiset toimintakulut A.4: Kokoukset ja edustuskulut 1. Kokouskulut 2. Osallistuminen seminaareihin ja konferensseihin 3. Edustuskulut 4. Kutsuista aiheutuneet kulut 5. Muut kokouskulut A.5: Tiedotus- ja julkaisumenot 1. Julkaisukulut 2. Internet-sivustojen luominen ja ylläpito 3. Mainontakulut 4. Viestintämateriaali (kylkiäiset) 5. Seminaarit ja näyttelyt 6. Vaalikampanjat (1) 7. Muut tiedottamiskulut A.6: Luontoissuorituksiin liittyvät menot A.7: Siirto ”varaukseen, josta katetaan avustuskelpoisia toteutuvia kustannuksia N+1:n ensimmäisellä vuosineljänneksellä” ( 1 ) A. AVUSTUSKELPOISET MENOT YHTEENSÄ B.1 Ei-avustuskelpoiset menot 1. Siirrot muihin varauksiin 2. Rahoituskulut 3. Kurssitappiot 4. Epävarmat saamiset 5. Muut (eriteltävä) B. EI-AVUSTUSKELPOISET MENOT YHTEENSÄ C. MENOT YHTEENSÄ

Tulot Talousarvio Toteutunut D.1 ”Varauksen, josta katetaan avustuskelpoisia toteutuvia kustannuksia N:n ensimmäisellä vuosineljänneksellä” purkaminen (1) D.2 Euroopan parlamentin avustus D.3 Jäsenmaksut 3.1 jäsenpuolueilta 3.2 henkilöjäseniltä D.4 Lahjoitukset 4.1 yli 500 euron lahjoitukset 4.2 alle 500 euron lahjoitukset D.5 Muut omat varat (avustuskelpoisten menojen kattamiseksi) (lueteltava) D.6 Luontoissuoritukset D. TULOT (avustuskelpoisten menojen kattamiseksi) E.1 Muut täydentävät omat varat (avustuskelpoisten menojen kattamiseksi) (lueteltava) E. TULOT (avustuskelpoisten menojen kattamiseksi) F. TULOT YHTEENSÄ G. Voitto/tappio (F-C)

H.1 Omien varojen siirto erityisen vararahaston tilille (1) H. Voitto/tappio, jonka perusteella varmennetaan voitontavoittelun kieltoa koskevan säännön noudattaminen (G-H.1) (1) (1) Ei sovelleta Euroopan tason poliittisiin säätiöihin.